**E L Ő T E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának 2023. május 24-i ülésére**

**Tájékoztató Szombathely Megyei Jogú Város Önkormányzatának tulajdonában lévő ingatlanok hasznosításáról**

A bérlakás-állomány áttekintését követően a SZOVA NZrt és a Hivatal szakmai osztálya az alábbi önkormányzati tulajdonban lévő ingatlanok értékesítését javasolja:

1. **SZOMBATHELY, KÁLVÁRIA U. 6. FSZT. 3.**

A bérlakás paraméterei:

Hrsz.:                                5631/A/2

Nagysága: 51 m2

Komfortfokozata:           komfortos

Fűtési mód:                     egyedi gáz

A Szombathely, Kálvária u. 6. szám alatti társasházban 2022. augusztus hónapban a vízfőnyomócső meghibásodása miatt nagy mennyiségű víz folyt el. A főcsap elzárásával a fszt. 3. szám alatti önkormányzati tulajdonban lévő lakásban a vízellátás megszűnt, a hiba elhárítása több hónapon keresztül nem történt meg, az ott élőket cserelakás biztosítása mellett elköltöztettük a bérleményből. A nagy mennyiségű víz kimosta, meggyengítette az épület alapját tartó földréteget, így a bérlakás statikailag veszélyessé vált. A SZOVA NZrt. tájékoztatása alapján a felújítási munkák becsült költsége miatt a bérlakás helyreállítása gazdaságtalan. Fentiekre tekintettel a Társaság az ingatlan értékesítését javasolja.

1. **SZOMBATHELY, FŐ TÉR 25. FSZT. 1.**

A bérlakás paraméterei:

Hrsz.:                                 6258/A/1

Nagysága: 42 m2

Komfortfokozata:           komfortos

Fűtési mód:                      egyedi gáz

A bérlakás északi fala, amely egyben a társasház tűzfala is, a vakolat folytonosságának hiánya miatt erőteljesen beázik. Az ingatlan fűtésrendszer elavult, annak teljes cseréje lenne indokolt. A falak szennyezettek, – földszinti elhelyezkedése miatt – több helyen vizesek. A burkolatok is szennyezettek, töredezettek, teljes cseréjük lenne indokolt. A kapcsolt gerébtokos nyílászárók valamint a beltéri ajtók elöregedtek, rossz állapotban vannak, cseréjük szintén indokolt. Az ingatlan helyreállításának költségvetése esetében számolni kell azzal is, hogy a társasház az épület tetőszerkezetének javításáról döntött. Emiatt az önkormányzati tulajdont érintően 2 millió forint összegű kötelezettség lépett fel. A lakás szerepelt a bérlő általi helyreállítás vállalásával történő bérbeadás folyamatában, a helyreállítás becsült költsége 12.000.000,- Ft összegben került meghatározásra. A bérleményre nem jelentkezett olyan kérelmező, aki vállalná a helyreállítási munkálatok elvégzését.

Fentiek alapján a lakás nagyon rossz műszaki állapotban van, teljes felújításra szorul, a SZOVA NZrt. tájékoztatása alapján a bérlemény helyreállítása gazdaságtalan, értékesítését javasolják.

1. **SZOMBATHELY, PARAGVÁRI U. 27. FSZT. 3.**

A bérlakás paraméterei:

Hrsz.:                                 3209/A/3

Nagysága: 33 m2

Komfortfokozata:           félkomfortos

Fűtési mód:                      egyedi gáz

A lakás jelenlegi bérlője a vasvári idősotthonba került elhelyezésre, mentális állapota miatt teljesen korlátozó gondnokság alatt áll. A hivatásos gondok tájékoztatása alapján az ingatlan kiürítése 2023. május 31. napjáig megvalósul. A bérlemény műszakilag nagyon rossz állapotban van, tetőszerkezete a társasház szervezeti is működési szabályzata szerint nem minősül osztatlan közös tulajdonnak, ezért annak javítása is a tulajdonos, azaz az önkormányzat költsége. A SZOVA NZrt. tájékoztatása alapján a bérlemény helyreállítása gazdaságtalan, értékesítését javasolják.

Továbbá javaslom, hogy a fenti ingatlanok értékesítéséből befolyt összeg bérlakások felújítására, karbantartására kerüljön biztosításra.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. május „ ”**

**/: Dr. Czeglédy Csaba sk. :/**

**HATÁROZATI JAVASLAT**

**......./2023. (V.24.) SzLB sz. határozat**

A Szociális és Lakás BizottságSzombathely Megyei Jogú Város Önkormányzatának tulajdonában lévő ingatlanok hasznosításáról szóló tájékoztatót megtárgyalta, és az alábbi üres, helyreállítandó önkormányzati tulajdonban lévő ingatlanok 2023. évben történő értékesítését, és az abból befolyó források bérlakások felújítására történő biztosítását javasolja a Közgyűlésnek:

* Szombathely, Kálvária u. 6. fszt. 3.
* Szombathely, Fő tér 25. fszt. 1.
* Szombathely, Paragvári u. 27. fszt. 3.

**Felelősök:** Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Dr. Gyuráczné Dr. Speier Anikó, a Vagyongazdálkodási és Városfejlesztési Iroda vezetője,

Szentkirályi Bernadett, a Szociális és Lakás Iroda vezetője/

**Határidő:** a Közgyűlés szeptemberi ülése